Selagea a fost declarat liber de contract!

Ciprian Selagea, unul dintre cei mai talentați jucători din Liga
a II-a, a fost declarat liber de contract, fiind neplătit de luni
bune de Unirea Alba Iulia. În ciuda amenințărilor venite din partea
conducerii clubului, mijlocașul în vârstă de 21 de ani și-a depus
memoriu, iar comisiile i-au dat dreptate.

Este o decizie pe care foarte multe echipe din Liga I o așteptau
cu sufletul la gură. Rapid, CFR Cluj, Oțelul, U Cluj și Poli
Timișoara sunt interesate de serviciile sale și pot lua acum gratis
un jucător de valoare. Se pare că prima opțiune pentru Selagea va
fi Rapidul:
„Vreau să semnez cu Rapid.
Am debutat în Liga I pe Giulești. Am trăit o senzație unică
acolo” , mărturisea Ciprian Selagea în urmă cu
câteva luni.

„Tupeul” lui Selagea n-a fost însă pe placul conducerii echipei
din Ardeal. ProSport a scris acum câteva luni
despre faptul că fotbalistul a fost amenințat cu bătaia dacă își
depune memoriu. „Uniriștii” nu concep să nu ia
nimic pe un jucător pe care l-au format.

Articolul Selagea a fost declarat liber de contract! apare prima dată în Liga 2.